Kétmilliós jutalmat kaptak Lázár dolgozói uniós pénzből - 2016-2019 © Hír-portál.eu - Közép-Magyarország
Összesen csaknem 1,3 milliárd forint jutalmat osztottak szét eddig a Lázár János vezette Miniszterelnökségen az uniós támogatáslehívások felpörgetésére előírt tervek teljesítéséért. A pontosan
1 255 990 958 forint bónuszból 642-en részesültek, ami azt jelenti, hogy átlagosan csaknem kétmillió forint pluszt kaptak a kancellária szerencsés dolgozói.
Ez azonban nem a teljes összeg, csak a tavaly június 30-ig mért teljesítmények alapján kifizetett pénz. Mindez a Miniszterelnökség lapunk közérdekű adatigénylésére küldött válaszból derül ki, a 24.hu a tárca sajtóosztályának eljuttatott egyszerű kérdéseire ugyanis február eleje óta nem reagáltak. Azt szerettük volna megtudni, hogy mennyire teljesült a meghirdetett kormányzati szándék az uniós források gyors lekötésére, lehívására, és ezért hány embernek és mennyi jutalmat fizettek ki az apparátusban.
Megjutalmazták az apparátust az uniós pénzek gyors kifizetéséért. Miből? Hát EU-pénzből.
A jutalmazás java még hátra van, a maximális jutalom ugyanis akár 24 havi bérnek megfelelő összeg is lehet a hivatalos nevén céljuttatás feltételeit megszabó tavaly áprilisi kormányhatározat szerint. A teljesítésmérésre két időpontot, június 30-át és december 31-ét jelölte ki a határozat, és a kancellária csak az első féléves időszakról, a kisebb részről adott számot. A Miniszterelnökséghez tartozó négy operatív programra (közigazgatás- és közszolgáltatás-fejlesztés, vidékfejlesztés, halgazdálkodás, illetve nemzetközi együttműködés) a kifizetési munkatervben az első félév végéig összesen bő 154 milliárd forintot irányoztak elő és 123 milliárd volt a minimálisan teljesítendő limit. Erre, az első féléves etapra fizették ki a dolgozóknak a már említett, összesen 1,3 milliárd forint prémiumot.
A határozat alapján a június 30-ával záruló az időszakra legfeljebb 8 havi bérnek megfelelő juttatás fizethető ki, vagyis a jutalom kétharmada még hátra van. Ez összhangban is van azzal, hogy az év végéig durván háromszorta nagyobb teljesítményt írt elő a kormányhatározat, abban 467 milliárd szerepel, minimumfeltételként pedig 373,7 milliárdot adtak meg. Egyszerű szorzással ebből az jön ki, hogy
akár még 2,6 milliárd forintot is szétoszthatnak Lázárék a dolgozóik között, ami fejenként átlagosan további 4 millió forintot jelentene.
Feltéve, ha száz százalékban teljesítették a tervet. Ez azért nem biztos, hogy maradéktalanul sikerült, legalábbis a teljes apparátusra (amibe a kancellária mellett beleértendő az uniós programokat menedzselő emberi erőforrás, fejlesztési, illetve földművelési tárca is) vonatkozó, 2700 milliárd forint megcélzott kifizetésnél kicsit kevesebbet, 2488 milliárdot mutatott ki a Miniszterelnökség a múlt év egészére. Ha pedig nem volt meg a száz százalék, akkor a kormányhatározatban részletezettek szerint, akár 6 havi bérrel is csökkenthették a juttatást.
A korábbi cikkünkben említett nem hivatalos forrás fejenként és átlagosan 8 millió forint körüli juttatásról tudott, ettől elmaradnak a Miniszterelnökség által most közölt adatok. Ahhoz képest viszont
a fejenként 6 millió forint is talált pénz lenne, hogy az adott munkakörben amúgy is ellátandó feladatért jár a jutalom.
A célfeladatról magáról nem is beszélve, amely mindvégig kifizetési tervet emleget és ahhoz kötődik, ám valójában nem teljesen az uniós támogatások kifizetéséről van szó. Az ügyletek egy része virtuális, a kincstári számlák közötti tologatás eredménye.
Ami a jutalmakat illeti, nem volt rossz a Miniszterelnökségen dolgozni az utóbbi hónapokban. Az uniós milliókból ugyan a tárca dolgozóinak csak egy része, nem egészen a fele kapott jutalmat, viszont szinte mindenkinek (a kancellária 2017-es költségvetése szerint 1525 fő) jutott abból a karácsonyi meglepetésből, amelyre a 444 bukkant, az év végi 100 ezer, illetve 250 ezer forintos Erzsébet-utalvány osztásból.
Kiemelt kép: Rosta Tibor/MTI
Previous Hotel**** KARWENDEL
Next eduCARE Hotel**** – Restaurant – Seminar
Alle jobs (356) Austria (386) Autó-motor (32) Baleset-bűnügy (386) Barman (20) Belföld (1592) Branch Allgemein (1668) Bulvár (1179) Cégvilág (66) Divat (32) Egészség (41) Foci (90) Foci VB (20) Forma1 (43) Gazdaság (526) Germany (199) Hostess (400) Hostess - Modell (476) Hotellerie - Gastronomie (454) Időjárás (157) Infotech (34) Jobs (1641) Karrier (21) Kellner/in (128) Konditor/in (53) Kultúra (31) Külföld (692) Masseur/in (71) Mezőgazdaság (11) Mobiltech (15) Média (16) Napi Hírek 0-24 (11566) Otthon (9) Pénzügy (52) Rezeptionist/in (94) Sport (359) Switzerland (185) Színes (52) Top Jobs (33) Tudomány (49) Utazás (15) Videók (229) Választás (27) Vélemény (23) Életmód (127)